Protestul silvicultorilor pune neregulile de la Romsilva în plan secund. Ce cer sindicaliștii și pe cine afectează cel mai mult ultimele decizii ale ministerului
Protestul amplu al silvicultorilor din Piața Victoriei aduce în prim-plan un conflict care a crescut enorm în intensitate în ultimele luni, atacurile fiind aruncate peste gard, dintr-o parte în alta, de la Ministerul Mediului la sindicatele din sector. Cel mai recent, pe fondul eliminării unor beneficii salariale care au fost acordate încă din 1992, sindicaliștii acuză Executivul că lovește în întreaga breaslă fără a ține cont de impactul asupra angajaților cu venituri mici.